**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Tallinna Tervishoiu Kõrgkool |
| Õppekava nimetus: *(venekeelsetel kursustel nii eesti kui vene keeles)*: | Vaimse tervise hindamine ja hoidmine tervishoiutöötajatele |
| Õppekavarühm: *(täiendus- koolituse standardi järgi)* | isikuareng |
| Õppekeel: | eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  Sihtrühm: Õed ja hooldustöötajad  Grupi suurus: 20  Õppe alustamise nõuded: Vajalik töötamine kas õe või hooldustöötaja ametikohal |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   * Teab enamlevinute psüühikahäirete riskifaktoreid, sümptomaatikat ja ravivõimalusi. * Oskab kavandada sekkumisi vastavalt patsiendi vaimsetele erivajadustele. * Oskab hinnata enda kui töötaja vajadusi vaimse tervise hoidmiseks. * Teab eneseabi võtteid ja strateegilisi toimetulekuvõimalusi seonduvalt vaimse tervise heaoluga ja säilitamisega. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Õe õppekavas on sees õppeaine vaimse tervise õendus ja kõik kõrgkooli õe õppekava üliõpilased läbivad selle aine. Samuti on hooldustöötaja õppekaval see aine sees. Need töötavad õed ja hooldustöötajad, kes on varasemalt kõrgkooli lõpetanud või kellel ei ole kõrgharidust, pole seda õppeainet läbinud. Eesti haiglates töötab palju kõrghariduseta õdesid, varasemalt kõrghariduse omandanud õdesid ja ka erialase hariduseta hooldustöötajaid. Samas on selline koolitus vajalik ka nendele õdedele, kes on kõrgharidusega, aga vajavad oskuste kaasajastamist ja teadmisi eneseabi võtetest, kuidas vaimselt pingelises situatsioonis hakkama saada. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Koolitus on mõeldud ametialaseks täienduseks psüühikahäiretega patsientidega, samuti ametialase läbipõlemise ennetamiseks töötades tervishoiuasutuses. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **26** |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **13** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **13** |
| Koolitaja poolt tagasisidestatava iseseisva töö maht akadeemilistes tundides: |  |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  Töö kirjandusega, loengud, rühmatööd.  **Koolituse 1. päev:**  4 ak tundi  Sissejuhatus, Terapeutilise suhtlemise oskused ja tähtsus.  Patsientide vaimse tervise hindamise meetodid.  4 tundi  Enamlevinud psüühikahäired, riskitegurid ja sümptomaatika.  **Koolituse 2. päev:**  4 ak tundi  Sõltuvushäired psühhoaktiivsetest ainetest, hindamine ja sekkumised tervishoiutöötajale.  4 ak tundi  Alkoholiprobleemidega patsient tervishoius.  Suitsiidiriski hindamine ja sekkumised tervishoiutöötajatele.  **Koolituse 3. päev:**  8 ak tundi  Eneseabi, läbipõlemise ennetamine ja stressijuhtimine tervishoiutöötajale.  Grupiarutelud, enesereflektsiooni kasutamine ja oskus. Kokkuvõte läbitud teemadest grupitööde näitel.  Kursuse kohustuslik kirjandus:  Kursuse õppejõudude materjalid  **Lönnqvist,J., Heikkinen,M.,** **Henriksson,M., Marttunen,M., Partonen,T.** 2006 Psühhiaatria. Tallinn: Medicina  **Punkanen, T.** 2007. Psühhiaatriline õendus. Tallinna Sotsiaaltöö Keskus.  Psühhiaatrilise abi seadus. RT I 1997, 16, 260 <https://www.riigiteataja.ee/akt/992425>  **Rankin H. S.; Stalling D. K.** 2006. Patsiendiõpetus. Probleemid. Printsiibid.  **Vasar, V.** 1995 Psüühika- ja käitumishäirete klassifikatsioon RHK-10. Tartu Ülikool.<http://www.kliinikum.ee/psyhhiaatriakliinik/lisad/ravi/RHK/RHK10-FR17.htm>  Alkoholihäirega patsiendi käsitlus. Ravijuhend. (2015). <https://www.ravijuhend.ee/tervishoiuvarav/juhendid/1/alkoholitarvitamise-hairega-patsiendi-kasitlus#8c0e2cc2>  Õppekeskkonna kirjeldus: Kontaktõpe TTK ruumides, vajadusel Zoom virtuaalne keskkond. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Aktiivne osalemine seminarides  Rühmatöö sooritamine  Kirjanduse läbitöötamine |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Marianne Annion** RN, MSc on õppejõud Tallinna Tervishoiu Kõrgkooli õenduse õppetoolis, õppeaine vaimse tervise õendus. 30 aastat kogemust praktikast, vaimse tervise spetsialiseerumisega õde ja tervisteaduse magister vaimse tervise spetsialiseerumisega.  **Janika Mavor** RN, Tallinna Tervishoiu Kõrgkooli õppejõud õenduse õppetoolis, praktilist, valdkonnapõhist töökogemust 5 aastat, kaitseb magistrikraadi vaimse tervise suunal aastal 2022.  **Jane Kaju,** RN, vaimse tervise õppejõud Tallinna Tervishoiu Kõrgkoolis, kaitseb magistrikraadi vaimse tervise suunal aastal 2022. |

**Õppekava koostaja:**   
*Marianne Annion* [*marianne.annion@ttk.ee*](mailto:marianne.annion@ttk.ee)

*/ees- ja perenimi, amet, e-mail/*